Azian Mazwan

Azian Mazwan Sapuwan (lahir 30 September 1975) merupakan seorang penyanyi wanita Malaysia. Beliau terkenal pada era 1980-an dan popular melalui lagu "Cinta Embunan Pagi" dan "Rumah Kecil Tiang Seribu".

Latar belakang
Azian Mazwan dilahirkan pada 30 September 1975 di Batu Buruk, Terengganu kepada pasangan Sapuwan Sakim dan Maznah Mohamed. Beliau merupakan kakak sulung kepada Azlan Mazwan dan Azrin Mazwan.

Beliau kemudiannya bersekolah di Sekolah Menengah Sultan Sulaiman, Kuala Terengganu, Terengganu di mana beliau mendapat pangkat dua dalam Sijil Pelajaran Malaysia dengan kepujian dalam mata pelajaran Matematik dan Perakaunan. Di sana juga, beliau bertemu dengan bakal suami beliau, Mohd Ahra Zubir, yang merupakan senior yang bakal dikahwini beliau pada tahun 1994.

Azian ditawarkan melanjutkan pelajaran di peringkat Diploma Perakaunan ke Institut Teknologi MARA (kini Unversiti Teknologi MARA atau UiTM) pada tahun 1993. Namun, atas keperluan kerjaya sebagai penggiat seni nyanyian, Azian terpaksa menamatkan pengajian selepas selesai menamatkan pengajian semester pertama.

Walau bagaimanapun, Azian menyambung semula pengajian selepas berumah tangga dan dianugerahkan sijil Diploma Eksekutif Pengurusan Kewangan di Universiti Teknologi Mara, pada 24 Oktober 2010.

Kini, Azian, atau lebih mesra dengan panggilan "Yan", yang pernah berkhidmat di Mesiniaga yang berpangkalan di Subang Jaya, Selangor dan kini berkhidmat dalam sektor awam di Wilayah Persekutuan Putrajaya. Pada masa yang sama menerima undangan nyanyian untuk pelbagai acara dan majlis.

Bekas finalis Bintang RTM 1986 ini berkahwin dengan Mohammad Ahrar Zulkarnain, pada 1995 dan dikurniakan tujuh orang cahaya mata iaitu Mohammad Ashraf, Nur Athirah Hanim, Mohammad Azrail, Mohammad Aqil, Mohammad Amil, Mohammad Adib, dan Anastasia Ayra.

Kerjaya muzik
Beliau mula menceburi bidang nyanyian melalui penyertaan pertandingan nyanyian Bintang RTM tahun 1986 pada usianya 11 tahun yang pada ketika itu, RTM tidak menetapkan had umur penyertaan. Persembahan cemerlang Azian menerusi lagu Dia Yang Ku Cari nyanyian Endang S. Taurina melayakkan Azian berjaya dalam sesi uji bakat itu. Beliau akhirnya mara ke peringkat akhir dan membawakan lagu Sekadar Di Pinggiran yang kemudian mengubah seluruh kehidupannya.

Pada tahun 1988 ketika usianya 13 tahun, Azian Mazwan Sapwan telah dipilih mewakili Malaysia ke World Children's Music Festival di Nagoya, Jepun dan menang tempat pertama dengan hadiah wang tunai dan sijil penghargaan serta trofi. Dalam pertandingan itu, Azian yang ditemani ayahnya menyanyikan lagu Anugerah Tuhan ciptaan Azian dan gurunya, Cikgu Anuar. Walaupun pada tahun berikutnya Azian tidak menyertai pertandingan berkenaan, namun beliau diundang untuk menjadi artis undangan untuk membuat persembahan di sana.

Beliau turut menyertai Pertandingan Pujaan 10 Nescafe '93 menerusi lagu Cinta Embunan Pagi. 

Pada tahun yang sama juga, beliau melayakkan diri ke peringkat akhir Juara Lagu 1993 menerusi lagu Rumah Kecil Tiang Seribu dalam kategori Irama Malaysia.

Diskografi

Erti Budi (1987) 

 KELABU *3.46 Manan Ngah
 ARUS DUNIA *3.34 Manan Ngah / S.Amin Shahab
 SIPENGANGGUR *3.02 Hadi & Mund / Mund
 BUKAN DI SINI *3.42 Manan Ngah / Habsah Hassan
 METROPOLITAN *3.59 Mund / Mund & Manan Ngah
 ERTI BUDI *4.12 Manan Ngah / Habsah Hassan
 LAGU LUKISAN JIWA *3.19 Manan Ngah / Zainal Bahrom Bidor & Mahzan B
 NELAYAN *3.41 Dr. Wan Zawawi
 WARNA KEHIDUPAN *3.34 Manan Ngah / Zainal Bahrom Bidor & Mahzan B
 MAMAKU SAYANG *4.02 Manan Ngah / Juwie & Zief

Bukan Belas Bukan Simpati (1989) 

 SELAMAT TINGGAL *3.30 Hisham / Hakim
 BUKAN BELAS BUKAN SIMPATI *4.17 J Jay / Habsah Hassan
 LUMRAH REMAJA *3.17 Suhaimie Roa
 DI SEBALIK SENYUMAN *4.50 A K Khair
 KEMESRAAN BERTALI ARUS *3.34 J Jay / Habsah Hassan
 ANUGERAH TUHAN *5.13 Azian
 ANTARA ILMU DAN CINTA *3.53 Lan Long / S.Amin Shahab
 BAGIKU KAU SEGALANYA *4.01 Shamsuddin Sidek / Seri Bayu
 DI PINGGIR KESEDARAN *3.29 Ramli Sarip / S.Amin Shahab
 KEINSAFAN *3.17 Suhaimie Roa

Impian (1993) 

 CINTA EMBUNAN PAGI *4.58
 RUMAH KECIL TIANG SERIBU *3.23
 RINDU DALAM KERAGUAN *4.22
 DOA ORANG TAK PUNYA *6.13 duet bersama : Deddy Dores
 DIALAH PERMATA YANG BERSINAR *5.16
 CINTA PURA PURA *4.05
 TERBIAR DALAM KESEDIHAN *4.30
 UNTUK KALI KEDUA *4.44
 KEJAHILAN CINTA *4.35
 CINTA REMAJA *3.04

Gegar Vaganza 2015 
Pada tahun 2015, Azian Mazwan yang telah lama menghilangkan diri dari arena seni nyanyian telah kembali dengan menyertai sebuah pertandingan nyanyian kelolaan Astro iaitu Gegar Vaganza 2015. Berikut merupakan senarai lagu yang dinyanyikan beliau sepanjang menyertai pertandingan tersebut.

Minggu 1: Cinta Embunan Pagi (lagu sendiri)
Minggu 2: Aku Hanya Pendatang  (nyanyian asal Francissca Peter)
Minggu 3: Tak Ada Logika (nyanyian asal Agnes Monica)
Minggu 4: Cinta - duet bersama Jaclyn Victor (lagu asal Kris Dayanti & Melly Goeslaw)
Minggu 5: Wajah Siapa Di Hatimu (nyanyian asal Azlina Aziz)
Minggu 6: Layu Sebelum Berkembang (nyanyian asal Broery Marantika)
Minggu 7: Ini Rindu (nyanyian asal Farid Harja)
Minggu 8: Sedalam Mana Cintamu (nyanyian asal Safura)

Rujukan

Penyanyi wanita Malaysia
Orang Malaysia berketurunan Melayu
Orang dari Terengganu
Kelahiran 1975
Orang hidup
Peserta Gegar Vaganza
Peserta Bintang RTM